TRONDHEIM 



SKOLEKINO 


STJØRDAL og STEINKJER 


PROGRAM VÅREN 1972 


Gruppe 1: Elever over 16 år 


Trondheim, Stjørdal og Steinkjer Skolekino 

Med dette presenteres skolekinoens vårprogram for gruppel: elever over 
16 år i gymnas, yrkes- og fagskolene, lærerskolen, sosialskolen og ung- 
domsskolens 10. klasse. 

Skolekinoen arrangeres i et samarbeid mellom Trondheim, Stjørdal og 
Steinkjer. 

Et programutvalg på hvert sted velger ut de filmene som skal vises. Dette 
utvalget består i Trondheim av adjunkt Kjell Uhlin Hansen og faglærer 
Torleif Langli (fra lærerorganisasjonene), stud, techn. Hans Skotte (fra 
Trondheim Filmklubb), journalist Johan Jensen (fra Trondheim Jaurnalist- 
lag), Marion Palmer, Roar Buchman og Jon Bratten (fra elevrådene) og 
direktør Willy Svarverud (fra Trondheim Kinematografer). 

Programutvalget i Stjørdal består av adjunkt Ole Morten Straume og elev 
Øystein Lorentzen (Stjørdal Gymnas), faglærer Arvid Buhaug og elev 
Guttorm Berg (Stjørdal Yrkesskole), adjunkt Inge Hagen og elev Geir 
Borgen (Stjørdal ungdomsskole) og kinosjef Sverre Uglem. 

HVORDAN BLI MEDLEM? 

Medlemskortene selges gjennom elevrådene og tillitsmennene i de enkelte 
klasser, og i kinoens billettluke når filmene settes opp. Også lærere og 
lektorer ved de samme skoler kan bli medlem av skolekinoen. 

VI viser i alt 6 filmer. Medlemskortet koster kr. 10,- og gir adgang til 5 
av filmene etter valg. Medlemmer som ønsker å se alle 6 filmer kan gjøre 
dotte mot å betale en billettpris på kr. 2,— for den siste filmen. 

HAR DU SETT FILMEN FØR? 

Mange har kanskje sett en eller to av filmene tidligere. Spesielt filmer 
norn har stor kunstnerisk verdi eller skal danne grunnlag for en diskusjon, 
kan med fordel sees to eller flere ganger. Når en ser en film for annen 
, >n<j vil en få bedre tid til å studere detaljene og den kunstneriske 
vtidmn blir ofte større. Medlemskortet blir derfor ikke mindre verdifullt 
« du har sett noen av filmene tidligere. 

VAHI NS PROGRAM 

< n (nid*, pfl de neste sidene. Forestillingstider m.v. vil bli kunngjort i 
* * annonser. Normalt vil forestillingene være kl. 16.30 i Trondheim 

«N| lii 1 0 (X) I Stjørdal og Steinkjer. 


Vi møter den unge Jim, som materielt sett ikke mangler en ting, men 
som lever i et «sirkus» av et hjem. Og vi møter Judy som foreldrene mener 
er blitt for stor til å trenge den kjærligheten hun lengter etter å bli møtt 
med. Det er utrolig hva unge mennesker kan gjøre i desperasjon - hisset 
opp av hverandre i «gjengen». På bakgrunn av en handling som går på 
livet løs i kampen om å være jernhard og uredd, møter vi kjærligheten 
mellom Jim og Judy. Det er til syvende og sist løsningen på deres pro- 
blemer. 

James Dean i rollen som Jim viser en stor skuespillers evner. Det er 
ikke for meget sagt at Hollywood mistet en av sine aller beste da han 
forulykket i så altfor ung alder. 

Trondheim. Mandag 14. - torsdag 17. februar. 

Stjørdal: Mandag 21. februar. 

Steinkjer: Torsdag 24. februar. 


EN KÅRLEKSHISTORIA 



Her lyser det lang veg av talent. Så vak- 
kert, friskt og sjarmerende som denne 
historien om den første kjærlighet er for- 
talt, kan man bare bli forbløffet når man 
vet at det er en debutant som står bak. 
Den 27 år gamle svenske regissøren Roy 
Andersson, som var et ukjent navn for et 
par år siden, blir en mann å regne med i 
nordisk film heretter. Med en usedvanlig varhet og følsomhet har han 
klart å fange inn både de svimlende gleder og de såre opplevelser som 
hører den tidlige ungdomsforelskelsen til — sjelden ser man noen fortelle 
med større innlevelse om 14-15-åringenes blyghet, sjenanse og frykt for 
å dumme seg ut. «En kårlekshistoria» er imidlertid noe langt mer enn en 

pastellmyk beretning om to pur unge mennesker. Den handler også Ojgfe 
deres verden sett i forhold til de voksnes frustrerte tilværelse, hvor tapt^ 


illusjoner blir kompensert med ting som gir status. Det lyder skjematisk, 
men selv om Roy Andersson er pessimist i sitt syn på mellomgenerasjonen, 
henfaller han aldri til ren karikatur. I hvilken retning han enn vender blik- 
ket, får han med alle avskygninger i bildet. 

Med alt som den rommer av umiddelbar, sensuell friskhet, følelser og 
iakttagelser, ømhet og tragikomisk humor, er «En kårlekshistoria» en film 
som man blir lykkelig over å ha sett, skrev Gunvor Gjessing i Aftenposten. 


Trondheim: Mandag 28. februar — torsdag 2. mars. 
Stjørdal: Mandag 6. mars. 

Steinkjer: Torsdag 9. mars. 


«BUTCH CASSiDY AND THE SUNDANCE K1D» 

Hele 4 Oscar-priser ble denne filmen til 
del i 1969, en for beste melodi (Raindrops 
keep falling on my head) av Burt Bacha- 
rach, beste bakgrunnsmusikk, beste foto- 
grafering (Conrad Haw) og beste original- 
manuskript (William Goldman). De 4 Oscar- 
prisene er i dette tilfellet sannelig fullt 
fortjent. 

Filmen har mye til felles med de to store western-parodiene «Balladen 
om Cat Ballou» og «Et vogntog med Whisky», men er egentlig ingen 
parodi. Den er langt mer kompleks under overflaten. 

Fra en forykende åpning med en parodi på «Det store togrøveriet» i stum- 
film fra 1903 — selve westernfilmens urcelle — holder filmen et høyt tempo 
spekket med gags: postvognen er bevoktet av en funksjonær som er ti! 
det ytterste trofast mot sin arbeidsgiver. Når de sprenger pengeskapet, 
bruker de nok for mye dynamitt så sedlene flagrer over prærien. Det tra- 
disjonelle bandesjef-oppgjøret oppløses i ren farse. Deres kvinneselskap 
er en lærerinne som finner ut at ettersom hun er 26 år og ugift, kan hun 
like gjerne forsøke å få litt spenning ut av tilværelsen. Når de blir jaget, 
bruker de en stor del av tiden på å fundere på hvem det er som for- 
følger dem. 

Filmen får etterhvert undertoner som gjør den til mer enn blott og bar 
kruttrøyk. De to bandittene er egentlig svært likendes karer som gjerne 
ville finne seg en mindre risikofylt yrke, men som det byr på visse pro- 
blemer å omskolere ettersom revolveren er det eneste redskap de noen- 
sinne har kunnet behandle. Filmen inneholder et mylder av vellykkede 
filmatiserte detaljer med sterk dramatisk stigning frem mot avslutningen. 
Den er laget med stil og er uhyre profesjonell ned til hver minste scene 
og birolle. 


Trondheim: Mandag 31. januar — torsdag 3. februar. 

Stjørdal: Mandag 7. februar. 

Steinkjer: Torsdag 10. februar. 

ROTLØS UNGDOM 

ROTLØS UNGDOM er en film om ung- 
domskriminalitet i Amerika, men ikke bare 
det. Filmen er først og fremst en høyst 
menneskelig og hjertevarm beretning om 
hvordan mangel på ekte kjærlighet skaper 
rotløse unge mennesker, — og det er et 
særlig aktuelt tema i dagens samfunns- 
situasjon. 

«ROSEMARYS BABY» 

Den polske regissøren Roman Polanski 
oppnådde med et slag å få et verdens- 
navn med sin film «Kniven i vannet» i 1961. 
Og for 3-4 år siden så vi hans fantasifulle 
«Vampyrenes natt», der han boltrer seg i 
overnaturlige vesener og krefter, slik Fritz 
Lang gjorde i Tyskland i 1930-åra med sin 
«Dr. Mabuse». 

«Rosemarys Baby» er Polanskis femte film og den første laget i Amerika. 
Polanski har basert sin første Hollywoodfilm på en roman av !ra Levin 
len amerikanske forfatteren som ble berømt for thrilleren «Et kyss før 
døden.» «Rosemarys Baby», hans annen bok, handler om et ungt ektepar 
som flytter inn i en leilighet som tidligere har vært åstedet for nifse be- 
givenheter. Paret ønsker seg barn, men det kvinnen opplever etterat hun 
er blitt gravid er langt fra gledelig. Hun føler seg truet og skremt, til- 
værelsen blir stadig uhyggeligere for henne. Polanski lar den trygge hver- 
dag og den mørkeste uhygge gli nesten umerkelig over i hverandre på 
en så listig måte at han gradvis får oss til å godta det vi ellers ville for- 
kastet som blank løgn. Og så vokser etterhvert fantastiske anelser fram i 
tilskuernes sinn, så uhyggelige at filmen i perioder nesten tar kvelertak 
på en av spenning. 

Filmatisk er «Rosemarys Baby» laget med mesterhånd. Billedbruk, montasje 
og arrangementer går opp i en fengslende enhet, og spillet er av topp- 
klasse. Bedre thrillere ser man sjelden. 

Trondheim: Mandag 13. - torsdag 16. mars. 


«... og tranene flyr» ga russerne første- 
prisen ved filmfestivalen i Cannes i 1958, 
og bidro i vesentlig grad til å åpne ves- 
tens øyne for kvaliteten i meget av den 
moderne russiske film. Regissøren M. Ko- 
latozov har i poetiske og betagende bilder 
fortalt en gripende kjærlighetshistorie fra 
krigens hårde dager. Et ungt par skilles 
fordi han må til fronten, og deres skyfrie lykke blir bare et fjernt og 
vakkert minne for dem. Han kan ikke sette seg i kontakt med sin elskede 
eller med sin familie fordi hans avdeling stadig er omringet av tyskerne. 
Den unge piken mister sine foreldre og flytter hjem til sin kjærestes 


Stjørdal: Mandag 20. mars. 
Steinkjer: Torsdag 23. mars. 


«... og tranene flyr» 

familie. Mot sin vilje bringes hun til å gifte seg med en annen, men aldri 
gir hun opp håpet om å møte sin virkelige kjærlighet igjen. 

En viss undertone av russisk helte-epos finner vi nok i «... og tranene 
flyr», men det er ikke å forbauses over så vidt tidlig etter krigen som 
i 1957. I enkelte av bildene er det vel mye patos, men den realistiske og 
samtidig så poetiske skildringen av ung kjærlighet på den dystre bakgrunn 
av krigens hverdag bringer filmen sikkert over alle skjær. 

Trondheim: Mandag 10. — torsdag 13. april. 

Stjørdal: Mandag 17. april. 

Steinkjer: Torsdag 20. april. 


«ATT ANGØRA EN BRYGGE» 

«ATT ANGØRA EN BRYGGA» ble til de 
grader en slik glede for vårt svenske bro- 
derfolk at den fikk kritikerne til å takke — 
noe som neppe har hendt tidligere. Sikkert 
er det at herrene Tage Danielsson og Hans 
Alfredson her har bidratt til en fornyelse 
av den svenske filmfarsen, en linje som 
de har viderefulgt blant annet i «I hodet 

på en gammel gubbe». 

Handlingen er kort og godt den at til en liten øy med en sommerstuga 
kommer fire mennesker som skal feire et krepselag med tre andre, som 
er bosatt på øya. Drammen er hos de fire ombord, krepsen er hos de 
tre i land. I land er også en fisker som er filmgal og akter å emigrere til 
Amerika, og som minst av alt bryr seg om å assistere sommergjester som 
vil med båt til land. Handlingens forløp er at de fire i båten forsøker å 
fortøye og komme på land liksom deres venner i land forsøker å gjøre 
sitt til at dette foretagende skal krones med hell. Men det gjør det ikke. 
Filmen er blitt betegnet som en fabelaktig vill komedie, sinnsyk og glad. 
Her er innimellom sekvenser som kaller på den største gapskratt, gamle 
og nye gags er brukt med sprudlende fantasi. Og alt sammen servert med 
intelligens og eleganse. 

Trondheim: Mandag 24. — torsdag 27. april. 

Stjørdal: Mandag 8. mai. 

Steinkjer: Torsdag 11. mai. 



REGI: TAGE DA&ELSSON 

BIRGITTA ANDERSSON LASS EKBORG 

PROGRAM VÅREN 1972 


Gruppe 2: 7.-9. klasse 



Trondheim Skolekino 

M< ci rjnttn presenteres skolekinoens program våren 1972 for gruppe 2: 
«lover I 7.-9. klasse. 

HVORDAN BLI MEDLEM? 

Mmjiomnkortene selges i kinoens billettluke når filmene settes opp. Med- 
i«»m*»kort nolges også i Kinoenes forsalg, Sentrum kino, for de som ønsker 
A nlkro seg medlemskort på forhånd. 

Også lærere kan bli medlem av skolekinoen. 

Modlemskortet koster kr. 4,— og gir adgang til alle 4 filmene. 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget, som for tiden består av lærer John Lynum, elev 
Tone Fonn, lærer Svein Erik Tønne og elev Helge Kvithammer, dessuten 
bokholder Gabriel Winsnes og lærer Eldbjørg Bardal fra Foreldreforenings- 
rådet og direktør Willy Svarverud fra Trondheim Kinematografer. 

HAR DU SETT FILMEN FØR? 

Mange har kanskje sett noen av filmene tidligere. Spesielt filmer som har 
stor kunstnerisk verdi eller skal danne grunnlag for en diskusjon, kan 
med fordel sees to eller flere ganger. Når en ser en film for annen gang, vil 
en få bedre tid til å studere detaljene og den kunstneriske verdien blir 
ofte større. Medlemskortet blir derfor ikke mindre verdifullt om du har 
sett noen av filmene tidligere. 

VÅRENS PROGRAM 

presenteres på de neste sidene. Forestillingstider m.v. vil bli kunngjort 
i kinoannansene. Normalt vil forestillingene være kl. 16.30. 


GJETT HVEM SOM KOMMER TIL MIDDAG 



Stanley Kramer er et eksempel på at det 
går an å produsere brukbare underhold 
ningsfilmer, som samtidig er lødige uten 
å bli høyttravende, bare talentet er rikt 
og renskåret nok. 

Det er rasemotsetningene han tar opp i 
denne filmen. Spørsmålet han stiller er: 
«Hvordan vil en far og mor reagere om 
deres datter kom hjem og erklærte at hun vil gifte seg med en neger?» 
Delvis i komediens form lar Kramer det ømtåelige emne analyseres, og 
han har skapt en noe ujevn, men særdeles velspilt og underholdende 
film, hvor atskillige argumenter føres i marken, og hvor overraskelser 
slipper til i jevn rekkefølge, i en velturnert blanding av smil og alvor. 


en STANLEY KRAMER prod 
SPENCER TRACY 

gjett hvem som 

guess who s Corning to dinner 

Selve emnet har vi sett behandlet bedre og det er ikke på grunn av sitt 
emne filmen er valgt ut til skolekinoen. Derimot leverer de tre fremragende 
skuespillerne Sidney Poitier, Katharine Hepburn og Spencer Tracy et 
stjernespill som i høy grad gjør filmen severdig. Katharine Hepburn fikk 
Oscar-prisen for beste kvinnelige hovedrolle i denne filmen, som ellers 
ble Spencer Tracys siste filmrolle. 

Trondheim: Mandag 24. — torsdag 27. januar. 

Heimdal: Torsdag 3. februar. 


«ATT ANGØRA EN BRYGGE» 

«ATT ANGØRA EN BRYGGA» ble til de 
grader en slik glede for vårt svenske bro- 
derfolk at den fikk kritikerne til å takke — 
noe som neppe har hendt tidligere. Sik- 
kert er det at herrene Tage Danielsson og 
Hans Alfredson her har bidratt til en for- 
nyelse av den svenske filmfarsen, en linje 
som de har viderefulgt blant annet i «I 

Handlingen er kort og godt den at til en liten øy med en sommerstuga 
kommer fire mennesker som skal feire et krepselag med tre andre, som 
er bosatt på øya. Drammen er hos de fire ombord, krepsen er hos de 
tre i land. I land er også en fisker som er filmgal og akter å emigrere til 
Amerika, og som minst av alt bryr seg om å assistere sommergjester som 
vil med båt til land. Handlingens forløp er at de fire i båten forsøker å 
fortøye og komme på land liksom deres venner i land forsøker å gjøre 
sitt til at dette foretagende skal krones med hell. Men det gjør det ikke. 
Filmen er blitt betegnet som en fabelaktig vill komedie, sinnsyk og glad. 
Her er innimellom sekvenser som kaller på den største gapskratt, gamle 
og nye gags er brukt med sprudlende fantasi. Og alt sammen servert 
med intelligens og eleganse. 

Trondheim: Mandag 21. — torsdag 24. februar. 

Heimdal: Torsdag 2. mars. 

hodet på en gamel gubbe». 

Charles Chaplins «SIRKUS», som fikk sin 
premiere den 7. januar 1928, hører for 
lengst med til de klasiske stumfilmer. Ved 
siden av «GULLFEBER» (1925) er dette 
hans mest kjente film fra denne perioden. 
Nå vises den i en versjon som er blitt for- 
synt med musikk, og hvor Chaplin mens 
fortekstene vises synger en sang han selv 
har laget. 


«SIRKUS» handler om den arbeidsløse Charlie, som uskyldig mistenkt 
for tyveri av en lommebok, søker tilflukt i et ambulerende sirkus. Het bill 
han, uten selv å vite det, snart hovedattraksjonen. Og hvilken attraksjon! 
Filmen er et oppkomme av Chaplins påfunn og situasjonskomikk. Selv 
nå, så mange år etter, kan vi bare på nytt fastslå at hans stumfilmkomikk 
fremdeles har en usvekket slagkraft. Men aldri blir det komikk bare for 
den billige latterens skyld. Gjennom det komiske tegner Chaplin et stramt 
og klart portrett, ofte rørende, men aldri sentimentalt, av en liten, varm- 
hjertet vagabond. 

Chaplins Charlie-figur er velkjent og elsket: en laps med en for liten hatt, 
for store bukser, en utslitt smoking, rørstokk, kuffert og en vraltende 
gang. Innfallene er legio, men gjennomført på en så medrykkende måte 
at man bare må gi seg over. Bak latteren og humoren, bak de mange 
sprelske påfunn, ligger det imidlertid alltid en dypere mening som maner 
til ettertanke. 


Trondheim: Mandag 13. - torsdag 16. mars. 
Heimdal: Torsdag 13. april. 


UNNSKYLD - VI FLYKTER 

UNNSKYLD - VI FLYKTER er en herlig 
og grotesk farse uten snev av tilknytning 
til virkeligheten. Filmen er burlesk løsslup- 
pen i talløse idéinnfall, med et gjennom- 
ført klovneri av herrene Louis de Funés og 
Bourvil, og utelukkende laget i den ene og 
prisverdige hensikt å more et stort publi- 
kum. 

Historien starter med at tre britiske flygere skytes ned over Paris under 
krigen, men redder livet ved å hoppe ut i fallskjerm over storbyen. Den 
ene flygeren lander blant flodhester i zoologisk hage, den andre på et 
malerstillas ved siden av tyskernes hovedkvarter og den tredje dumper 
rett ned i Paris-operaen, hvor av alle tenkelige personer selveste Louis 
de Funés dirigerer det store orkestret. Dermed er opptakten til en hår- 
reisende og spennende flukt gjort, en flukt så mangfoldig og morsom 
at publikum fullstendig rives med. Dette er fransk komedie på sitt aller beste. 


Trondheim: Mandag 17. - torsdag 20. april. 
Heimdal: Torsdag 27. april. 


NIDAROS OG TRBNDELAGEN 

Trondheim Skolekino 


Med dette presenteres skolekinoens program våren 1972 for gruppe 3: 
elever i 4.-6. klasse. 


HVORDAN BLI MEDLEM? 

Det vises 3 filmer i vår. 

Medlemskortet koster kr. 3,— og gir adgang til alle 3 filmene. 
Medlemskortene selges i kinoens billettluke når filmene settes opp. Med- 
lemskort selges også i Kinoenes forsalg, Sentrum kino, for de som ønsker 
å sikre seg medlemskort på forhånd. 

Også lærere kan bli medlemmer av skolekinoen. 


PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget, som for tiden består av lærer John Lynum, elev 
Tone Fonn, lærer Svein Erik Tønne og elev Helge Kvithammer, dessuten 
bokholder Gabriel Winsnes og lærer Eldbjørg Bardal fra Foreldreforenings- 
rådet og direktør Willy Svarverud fra Trondheim Kinematografer. 


VÅRENS PROGRAM 

presenteres på de neste sidene. Forestillingstider m. v. vil bli kunngjort 
i kinoannonsene. Normalt vil forestillingene være kl. 16.30. 


DETTE ER VÅR GATE 


Denne ungarsk/amerikanske co-produk- 
sjonen er bygget over en roman av den 
berømte skuespillforfatter Ference Molnar 
Den var forrige år nominert til Oscar-prisen 
og har fått en enstemmig rosende presse 
i USA. 

Dette er utvilsomt den mest originale og 
egenartede «anti-krigsfilm» som noen gang 
er laget. Mange tilskuere vil ikke en gang helt ut være klar over filmens 
antikrigs-tendens, iallfall slett ikke før den er nådd fram til slutten. I for- 
men er dette en film om to guttebander som slåss om adgangen til en 
lekeplass, men uten å presse symbolene greier manuskriptforfatter og 
iscenesetter langsomt å få oss til å innse at likhetspunktene mellom de 
to guttegjengene og «voksne» nasjoners mye mer livsfarlige lek ikke er 
tilfeldige. 

Filmen er både spennende og underholdende, helt bortsett fra dens 
«budskap» og moral. Den kaller så avgjort på både smilet og tårene, 
og presenterer oss for en samling guttestjerner som er avvepnende fulle 
av ekthet og sjarm. Dette er en ærlig og sentimental film med et klart 
siktepunkt. 

Dette 
er vår gate 


Trondheim: Mandag 31. januar — fredag 4. februar. 
Heimdal: Torsdag 10. februar. 


«EN SJARMØR I PELS» 


Fortellingen om 101 deilige dalmatinere, 
Pong og Perdita og 99 skjønne sortflek- 
kede hvalper, regnes av mange som Walt 
Disneys aller beste tegnefilm. 

Med humør og ubetalelig sans for alt som 
måtte røre seg i et dyresinn, forteller Dis- 
ney her historien om hvordan dalmatineren 
Pongo og hans elskede Perdita blir fra- 
stjålet sine nydelige hvalper, og hvordan de ved hjelp av alle dyrene i 
nabolaget klarer å få dem — og 84 andre dalmatinerhvalper — velberget 
tilbake. Her er fullt av glade poenger og innfall, menneskelighet og skarpe 
iakttagelser. Det er jo fordelen ved en film i denne genre, dyrene får 
menneskelige trekk mens menneskene sees med dyreøyne og gis høyst 

avslørende egenskaper. Og personene kan så mye lettere avsløres, — 
naturligvis skal den onde i eventyret omgis av grønnfarge, overbevisende 
karakterisert av giftigfarget sigarettrøyk, mens alle snille mennesker og 
dyr er pene, ærlige og snakker et dannet språk. Hele veien er det fine 
nyanserte poenger, overraskelser og gleder. Ingen tvil om hvem vi skal 
holde på, her er det rett og slett eventyr, fremragende fortalt, med hele 
Walt Disneys tekniske tegnefilmlaboratorium, stilt til rådighet. 300 av 
Disneys dyktigste medarbeidere holdt på i 3 år for å få denne tegne- 
filmen ferdig. 

Trondheim: Mandag 28. februar — fredag 3. mars. 


Oharles Chaplins «SIRKUS», som fikk sin 
premiere den 7. januar 1928, hører for 
lengst med til de klassiske stumfilmer. Ved 
siden av «GULLFEBER» (1925) er dette 
hans mest kjente film fra denne perioden. 
Nå vises den i en versjon som er blitt for- 
synt med musikk, og hvor Chaplin mens 
fortekstene vises synger en sang han selv 

«SIRKUS» handler om den arbeidsløse Charlie, som uskyldig mistenkt 
for tyveri av en lommebok, søker tilflukt i et ambulerende sirkus. Her blir 
han, uten selv å vite det, snart hovedattraksjonen. Og hvilken attraksjon! 
Filmen er et oppkomme av Chaplins påfunn og situasjonskomikk. Selv 
nå, så mange år etter, kan vi bare på nytt fastslå at hans stumfilmkomikk 
fremdeles har en usvekket slagkraft. Men aldri blir det komikk bare for 
den billige latterens skyld. Gjennom det komiske tegner Chaplin et stramt 
og klart portrett, ofte rørende, men aldri sentimentalt, av en liten, varm- 
hjertet vagabond. 

Chaplins Charlie-figur er velkjent og elsket: en laps med en for liten 
hatt, for store bukser, en utslitt smoking, rørstokk, kuffert og en vraltende 
gang. Innfallene er legio, men gjennomført på en så medrykkende måte 
at man bare må gi seg over. Bak latteren og humoren, bak de mange 
sprelske påfunn, ligger det imidlertid alltid en dypere mening som maner 
til ettertanke. 

Trondheim: Mandag 20. mars — fredag 24. mars. 

Heimdal: Torsdag 13. april. 


Heimdal: Torsdag 16. mars. 

SKOLE KINO 


PROGRAM VÅREN 1972 


Gruppe 4; 1 — 3. klasse 


Trondheim Skolekino 


Med dette presenteres skolekinoens program våren 1972 for gruppe 4. 
elever I 1.— 3. klasse. 


HVORDAN BLI MEDLEM? 

Det vises 3 filmer I vår. 

Medlemskortet koster kr. 3,- og gir adgang til alle 3 filmene. 
Medlemskortene selges i kinoens billettluke når filmene settes opp. Med- 
lemskort selges også i Kinoenes forsalg, Sentrum kino, for de som 
ønsker å sikre seg medlemskort på forhånd. 

Også lærere kan bli medlemmer av skolekinoen. 


FORELDREKORT 

For foreldre som gjerne vil følge barna til kinoen er det adgang til å 
kjøpe «foreldrekort», som innebærer 50 % moderasjon i prisen. Hvert 
foreldrekort koster kr. 6,- og gir adgang til de samme 3 filmene. 


PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barne- 
skolen er representert i utvalget, som for tiden består av lærer John 
Lynum, elev Tone Fonn, lærer Svein Erik Tønne og elev Helge Kvithammer, 
dessuten bokholder Gabriel Winsnes og lærer Eldbjørg Bardal fra Foreldre- 
foreningsrådet og direktør Willy Svarverud fra Trondheim Kinematografer. 


VÅRENS PROGRAM 

presenteres på de neste sidene. Forestillingstider m. v. vil bli kunngjort 
i kinoannonsene. Normalt vil forestillingene være kl. 16.30. 


FULL UTRYKNING 


Det er langt mellom de gode barnefilmene, 
og det er ennå lenger mellom gode norske 
barnefilmer. «Full utrykning» er således en 
begivenhet idet det er en god, norskpro- 
dusert barnefilm, skrev Adresseavisen etter 
premieren på denne filmen. 

Politimester Baldriansens lille verden har 
tidligere vært presentert for norske barn 
på fjernsyn, og han er et meget hyggelig bekjentskap. 

Det er sommer og sørlandsidyll, men noe skummelt foregår. En av byens 
borgere er litt for ivrig ute på fjorden med walkie-talkie og vannski. I den 
lille byen brer mistanken seg om at det foregår narkotika-smugling i 
fjorden. De to barna, Anne-Carine og Nikke, hjelper politimester Baldrian- 
sen — uten at Baldriansen vet om det — med å etterforske hvor stoffet 
kommer fra. Dette fører barna opp i mange vanskeligheter og farer, men 
det går naturligvis bra til slutt. 

Trondheim: Mandag 7. — fredag 11. februar. 

Heimdal: Torsdag 17. februar. 

«EN SJARMØR I PELS» 

Fortellingen om 101 deilige dalmatinere, 
Pong og Perdita og 99 skjønne sortflek- 
kede hvalper, regnes av mange som Walt 
Disneys aller beste tegnefilm. 

Med humør og ubetalelig sans for alt som 
måtte røre seg i et dyresinn, forteller Dis- 
ney her historien om hvordan dalmatineren 
Pongo og hans elskede Perdita blir fra- 
stjålet sine nydelige hvalper, og hvordan de ved hjelp av alle dyrene i 
nabolaget klarer å få dem — og 84 andre dalmatinerhvalper — velberget 
tilbake. Her er fullt av glade poenger og innfall, menneskelighet og skarpe 
iakttagelser. Det er jo fordelen ved en film i denne genre, dyrene får 
menneskelige trekk mens menneskene sees med dyreøyne og gis høyst 
avslørende egenskaper. Og personene kan så mye lettere avsløres, — 
naturligvis skal den onde i eventyret omgis av grønnfarge, overbevisende 
karakterisert av giftigfarget sigarettrøyk, mens alle snille mennesker og 
dyr er pene, ærlige og snakker et dannet språk. Hele veien er det fine 
nyanserte poenger, overraskelser og gleder Ingen tvil om hvem vi skal 

holde på, her er det rett og slett eventyr, fremragende fortalt, med hele 
Walt Disneys tekniske tegnefilmlaboratorium, stilt til rådighet. 300 av Dis- 
neys dyktigste medarbeidere holdt på i 3 år for å få denne tegnefilmen 
ferdig. 

Trondheim: Mandag 6. — fredag 10. mars. 

Heimdal: Torsdag 16. mars. 


STOMPA, SELVFØLGELIG 

Skolekinoens medlemmer kjenner Stompa 
og hans muntre kamerater fra Langåsen 
Pensjonatskole bl. a. gjennom den første 
Stompa-filmen «Stompa & Co.», som tid- 
ligere er vist i skolekinoen. Her følger 
film nr. 2, «Stompa, selvfølgelig», som i 
morskap og fantasi ikke står noe tilbake 
for den første. 

Langåsen Pensjonatskole står denne gang foran sitt 50-års jubileum, og 
rektor C. W. Ulrichsen aktiviserer elevene sine til en f estf o rest i 1 1 i n g i gym- 
nastikksalen. Og f estf o rest i 1 1 i n g blir det! Vi møter i den anledning lektor 
P. T. Tørrdal i visse teatralske situasjoner, mildt sekundert av kollega 
Brandt og fru Madsen. 

Stompa-filmene hører med til de sjeldne filmer som alltid virker like friske 
og umiddelbare, og som henrykker stadig nye barn, påny og påny. 

Trondheim: Mandag 10. — fredag 14. april. 

Heimdal: Torsdag 20. april. 

